b'\n_START_ARTICLE_\nKatarzyna Kobro\n_START_SECTION_\nBiografi\n_START_PARAGRAPH_\nKobro blev f\xc3\xb8dt i Moskva, men voksede op i Riga, hvortil hendes familie flyttede i 1900._NEWLINE_I 1917 p\xc3\xa5begynder hun sine studier p\xc3\xa5 Skolen for Maleri, Skulptur og Arkitektur i Moskva. I 1919 flytter hun til Smolensk, hvor hun underviser i billedhugning p\xc3\xa5 den keramiske skole i byen. Derudover laver hun politiske plakater og er regiss\xc3\xb8r p\xc3\xa5 et teater. Den 12. maj bliver hun gift med den polske kunstner Wladyslaw Strzeminski. I 1922 forlader parret Sovjetunionen for, at rejse til Polen. Da Kobro imidlertid er sovejtisk statsborger, bliver de n\xc3\xb8dt til at krydse gr\xc3\xa6nsen illegalt, hvor de bliver arresteret og interneret i flere uger. Efter et kort ophold i Vilnius rejser hun videre til Riga, for at udrede sagen omkring hendes statsborgerskab. I denne periode studerer hun i to \xc3\xa5r til tandl\xc3\xa6ge. I 1924 bos\xc3\xa6tter hun sig sammen sin mand i Szczekociny lidt nord for Krakow. Parret flytter til L\xc3\xb3dz i 1931 og i 1932 begynder hun at undervise i maleri p\xc3\xa5 Skolen for billedkunst i L\xc3\xb3dz. I 1936 f\xc3\xb8der hun datteren Jakobina (Nika). Da Tyskland invaderer Polen i 1939 beslutter parret sig straks til, at flygte til Vileyka i Hviderusland. Da parret er u\xc3\xb8nskede i Hviderusland flytter de tilbage til L\xc3\xb3dz, kun for at opdage at andre er flyttet ind i deres lejlighed. Da bes\xc3\xa6ttelsen af L\xc3\xb3dz slutter i 1945 flytter parret tilbage til deres gamle lejlighed. I tiden efter krigen lever hun af at sy og s\xc3\xa6lge leget\xc3\xb8j. Og hun leder restaureringen af sine skulpturer p\xc3\xa5 Sztuki museet, der er blevet kraftigt skadet i l\xc3\xb8bet af krigen._NEWLINE_Katarzyna Kobro d\xc3\xb8r den 21. februar 1951 i Lodz.'